(8)

Samas arvamuses kinnitas poliitika- ja julgeolekukomitee PESCO sõjaväelise liikuvuse projektiosaliste poolt ühehäälselt kokku lepitud seisukohta, et Norra täidab otsuse (ÜVJP) 2020/1639 artiklis 3 sätestatud üldtingimusi järgmiselt: — Norra täidab artikli 3 punktis a sätestatud tingimust, mille kohaselt on nõutav, et ta jagab liidu alusväärtusi, mis on sätestatud aluslepingu artiklis 2 ning põhimõtteid, millele osutatakse aluslepingu artikli 21 lõikes 1, samuti aluslepingu artikli 21 lõike 2 punktides a, b, c ja h sätestatud ühise välis- ja julgeolekupoliitika (ÜVJP) eesmärke; PESCO sõjaväelise liikuvuse projektis osaledes ei kahjusta ta liidu ja selle liikmesriikide kaitse- ja julgeolekuhuve, sealhulgas liikmesriikidega heanaaberlike suhete põhimõtte austamine, ning ta peab poliitilist dialoogi liiduga, mis peaks hõlmama ka kaitse- ja julgeolekuaspekte; — seoses artikli 3 punktis b sätestatud tingimusega, et Norra annab PESCO sõjaväelise liikuvuse projektile olulist lisaväärtust, antakse teatises üksikasjalik ülevaade Norra panusest, sealhulgas projektis osalemise kohaldamisalast, vormist ja ulatusest, mis tõendab kõnealuse tingimuse täitmist; — seoses artikli 3 punktis c sätestatud tingimusega aitab Norra osalemine PESCO sõjaväelise liikuvuse projektis tugevdada ühist julgeoleku- ja kaitsepoliitikat (ÜJKP) ja liidu ambitsioonitaset, sealhulgas toetada ÜJKP missioone ja operatsioone, nagu on üksikasjalikult märgitud ka teatises; — seoses artikli 3 punktis d sätestatud tingimusega ei käsitleta PESCO sõjaväelise liikuvuse projektis relvastuse hankeid, teadusuuringuid ja kaitsevõime arendamist ega relvade või võimete ja tehnoloogia kasutamist ja eksporti. Selle raames ei arendata võimeid ega tehnoloogiat. Sellest tulenevalt ei too Norra osalemine selles projektis kaasa sõltuvust Norrast ega tema kehtestatud piiranguid ühegi liikmesriigi suhtes; — samuti on olemas nõutud kooskõla artikli 3 punktis e sätestatud Norra osalemise ja otsuse (ÜVJP) 2017/2315 lisas esitatud asjaomaste siduvamate PESCO kohustuste vahel, ka vägede siirdavuse ja koostegutsemisvõime valdkonnas, mida käesolev projekt aitab täita, nagu on teatises üksikasjalikumalt kirjeldatud. Kuna PESCO sõjaväelise liikuvuse projekt ei ole võimetele suunatud projekt, ei ole selles kontekstis kohaldatav tingimus, mis käsitleb Norra osalemisest tulenevat panust võimearendusplaanist ja kaitseküsimuste iga-aastasest kooskõlastatud läbivaatamisest tulenevate prioriteetide täitmisse ega panust, millel on positiivne mõju Euroopa kaitsesektori tehnoloogilisele ja tööstuslikule baasile; — artikli 3 punktis f sätestatud nõue on täidetud, sest 1. detsembril 2004 jõustus liidu ja Norra vaheline salastatud teabe kaitse leping (4) ; — artikli 3 punktis g sätestatud tingimus ei ole käesoleval juhul kohaldatav, sest PESCO sõjaväelise liikuvuse projekti ei rakendata Euroopa Kaitseagentuuri toetusel ja seetõttu ei ole kõnealuse agentuuriga jõustunud halduskokkuleppega arvestamine vajalik; — seoses artikli 3 alapunktis h sätestatud tingimusega on Norra võtnud kohustuse sõlmida projekti käsitlev halduskokkulepe ja koostada muud vajalikud dokumendid kooskõlas nõukogu otsustega (ÜVJP) 2017/2315 ja (ÜVJP) 2018/909 (5).